## Uputa za primjenu Odluke o ograničenju ulaganja banke u materijalnu imovinu i vlasničke uloge

### NN 66/1999 (28.6.1999.), Uputa za primjenu Odluke o ograničenju ulaganja banke u materijalnu imovinu i vlasničke uloge

# HRVATSKA NARODNA BANKA

Na temelju članka 75. Zakona o Hrvatskoj narodnoj banci ("Narodne novine"
br. 35/95 - pročišćeni tekst) i točke VI. Odluke o ograničenju ulaganja
banke u materijalnu imovinu i vlasničke uloge ("Narodne novine" br. 38/99,
64/99) donosim

## UPUTU

### ZA PRIMJENU ODLUKE O OGRANIČENJU ULAGANJA BANKE U MATERIJALNU IMOVINU I VLASNIČKE ULOGE

I. OPĆE ODREDBE

1. Ovom Uputom propisuje se način jedinstvene primjene Odluke o ograničenju
ulaganja banke u materijalnu imovinu i vlasničke uloge ("Narodne novine"
br. 38/99, 64/99) - u daljnjem tekstu "Odluka". Pod bankom se podrazumijevaju
i štedionice iz članka 119. Zakona o bankama ("Narodne novine" 161/98).

2. Obavješćivanje se, u smislu ove Odluke, obavlja na obrascima MI -
Ulaganje u materijalnu imovinu i VU - Vlasnički ulozi u trgovačkim društvima
koji su sastavni dio ove Upute. Izvješća se sastavljaju i dostavljaju HNB
prema dinamici utvrđenoj točkom VII. i VIII. Odluke.

3. Obrasci se dostavljaju na papiru i magnetskom mediju (disketi). Banke
mogu same kreirati obrasce, pod uvjetom da se pridržavaju propisane forme
obrazaca. Obrasci na magnetskom mediju dostavljaju se prema Uputi za dostavljanje
izvješća Ulaganja u materijalnu imovinu i Vlasnički ulozi u trgovačkim
društvima na magnetskom mediju, koja se nalazi u Prilogu.

4. Prilikom sastavljanja obrazaca u zaglavlju obrasca pod "naziv banke"
navodi se puno ili skraćeno ime banke. Pod "MBR banke" navodi se jedinstveni
matični broj banke koji određuje Državni zavod za statistiku. Pod "oznaka
izvješća" navodi se "NP" za nekonsolidirano privremeno izvješće, "NR" za
nekonsolidirano revidirano izvješće. Pod "datum" navodi se posljednji dan
izvještajnog tromjesečja.

II. ULAGANJE U MATERIJALNU IMOVINU

Ulaganja u materijalnu imovinu iskazuju se u obrascu MI - Ulaganje u
materijalnu imovinu. Obrazac se sastoji od dva dijela. Prvi dio se odnosi
na materijalnu imovinu koja se uključuje u izračun omjera ulaganja i jamstvenog
kapitala banke sukladno točki III. (maksimum ovog omjera je 30 posto jamstvenog
kapitala) Odluke. Dok se drugi dio odnosi na materijalnu imovinu koja je
stečena u zamjenu za nenaplaćena potraživanja sukladno točki IV. Odluke
i koja ne ulazi u izračun omjera ulaganja i jamstvenog kapitala u prvoj
godini nakon stjecanja.

*Naputci za pojedine stavke obrasca MI*

U prvom dijelu obrasca MI u stupcu **"iznos"** navodi se neto*knjigovodstveni iznos materijalne imovine* po vrstama navedenim u stupcu
"materijalna imovina (minus amortizacija)".

**Preuzeta imovina** - Navesti onaj dio preuzete materijalne imovine
koji je stečen u stečajnom i ovršnom postupku te primjenom sredstava osiguranja
propisanih Ovršnim zakonom, u slučaju da je od datuma stjecanja do izvještajnog
datuma proteklo *više od godinu dana,* te ako banka tu imovinu još
nije prodala a nije ni donijela odluku da će je koristiti u svojem poslovanju.
Ukoliko je banka odlučila preuzetu imovinu koristiti u obavljanju svoje
djelatnosti, mora je evidentirati kao i svu ostalu svoju materijalnu imovinu
i iskazati je prema vrstama koje su navedene u stupcu "materijalna imovina
(minus amortizacija)".

**% od jamstvenog kapitala** - Navesti na dvije decimale kao postotni
broj kvocijent između stavke 108 iz ovog obrasca i jamstvenog kapitala
banke.

U drugom dijelu obrasca MI navodi se materijalna imovina, sukladno točki
IV. Odluke, koju je banka stekla u stečajnom i ovršnom postupku te primjenom
sredstava osiguranja propisanih Ovršnim zakonom, u slučaju da je od datuma
stjecanja takve imovine do izvještajnog datuma proteklo **manje od godine
dana.**

**Materijalna imovina** - Navesti opis odnosno vrstu stečene materijalne
imovine.

**Datum stjecanja** - Upisati datum stjecanja materijalne imovine
u obliku *ddmmgggg.*

**Iznos** - Iskazati vrijednost stečene materijalne imovine.

**Ukupno** - Navesti sumu stavki od stavke 109 pa nadalje do zadnje
stavke u kojoj se navodi iznos materijalne imovine.

Iznosi navedeni u ovom dijelu obrasca ne uključuju se u izračun omjera
između ulaganja u zemljišta, zgrade, opremu, uređenje poslovnih prostorija
i jamstvenog kapitala.

III. ULAGANJE U VLASNIČKE ULOGE

Ulaganja u vlasničke uloge iskazuju se u obrascu VU - Vlasnički ulozi
u trgovačkim društvima. Svrha ovog obrasca je prikazati bančina ulaganja
u dionice i vlasničke udjele u drugim bankama i trgovačkim društvima, koja
trebaju biti u skladu s odredbama Odluke.

Ovaj obrazac se, jednako kao i obrazac MI, sastoji od dva dijela. U
prvom dijelu iskazuju se ulaganja u vlasničke uloge u trgovačkim društvima
koja, sukladno točki II. Odluke, ulaze u izračun omjera ulaganja i jamstvenog
kapitala banke te zajedno s ulaganjima u materijalnu imovinu ne smiju premašiti
iznos od 70 posto jamstvenog kapitala banke. U drugom dijelu obrasca navode
se vlasnički ulozi u trgovačkim društvima koje je banka stekla u zamjenu
za nenaplaćena potraživanja, sukladno točki IV. Odluke.

U obrascu se navode podaci za sva vlasnička ulaganja u dionice i vlasničke
udjele. Ulaganja se navode po pojedinim trgovačkim društvima od najvećeg
do najmanjeg pojedinačnog ulaganja.

*Naputci za pojedine stavke obrasca VU*

**Naziv trgovačkog društva** - Navesti naziv i sjedište trgovačkog
društva.

**Matični broj** - Navesti matični broj pravne osobe prema rješenju
Državnog zavoda za statistiku.

**% u temeljnom kapitalu društva** - Navesti bančin udjel u temeljnom
kapitalu banke ili drugog trgovačkog društva kao postotni broj na dvije
decimale.

**Iznos** - Navesti neto knjigovodstvenu vrijednost vlasničkih ulaganja
u dionice odnosno vlasničke udjele u temeljnom kapitalu.

U retku **"ukupno"** navesti zbroj numeriranih redaka ovog obrasca.
U retku **"% od jamstvenog kapitala"** navesti na dvije decimale kao
postotni broj kvocijent između stavke 1zz "ukupno" iz ovog obrasca i jamstvenog
kapitala banke.

**Materijalna imovina i vlasnički ulozi / jamstveni kapital** - Navesti
na dvije decimale kao postotni broj kvocijent između zbroja ulaganja u
materijalnu imovinu (stavka 108 obrasca MI) i ulaganja u vlasničke uloge
(stavka 1zz obrasca VU) i jamstvenog kapitala odnosno navesti zbroj stavki
"% od jamstvenog kapitala" iz obrasca MI i iz obrasca VU. Maksimum ovog
omjera je 70 posto jamstvenog kapitala banke.

U drugom dijelu obrasca VU navode se vlasnički ulozi u trgovačkim društvima
sukladno točki IV. Odluke, koje je banka stekla u stečajnom i ovršnom postupku
te primjenom sredstava osiguranja propisanih Ovršnim zakonom, u slučaju
da je od datuma stjecanja takvih ulaganja do izvještajnog datuma proteklo*manje od godine dana.*

U ovom dijelu obrasca ulaganja u pojedina trgovačka društva se također
navode pojedinačno s time da se pored podataka koji se u svakom ulaganju
navode u prvom dijelu obrasca, ovdje navodi još i **datum stjecanja**
ulaganja u obliku *ddmmggg.*

Iznosi navedeni u ovom dijelu obrasca ne uključuju se u izračun omjera
između ulaganja u zemljišta, zgrade, opremu, uređenje poslovnih prostorija
te vlasničke uloge u trgovačkim društvima i jamstvenog kapitala.

IV. PRIJELAZNE I ZAVRŠNE ODREDBE

Ova Uputa stupa na snagu danom objave u "Narodnim novinama".

O. br. 102-100/06-99/MŠ
Zagreb, 21. lipnja 1999.

Guverner
Hrvatske narodne banke
**dr. Marko Škreb,** v. r.

![](dodaci/1999/1230-01.gif)

![](dodaci/1999/1230-02.gif)

**UPUTA**

**ZA DOSTAVLJANJE IZVJEŠĆA "ULAGANJA U MATERIJALNU IMOVINU"
I "VLASNIČKI ULOZI U TRGOVAČKIM DRUŠTVIMA" NA MAGNETSKOM MEDIJU**(OBRASCI MI, VU)

Podaci izvješća za nadzor banaka dostavljaju se na magnetnom mediju
(PC disketa) ili telekomunikacijskim putem. Podaci se šalju u datoteci
čija su obilježja i sadržaj dani u tekstu ovog Priloga.

*1. Standardne karakteristike datoteke*

- format ASCII

- kodna stranica 1250

- slogovi prema Tablici 1.

- svaki slog završava delimiterom CLRF (Xž0D0Až)

- naziv datoteke je MBR.VM (matični broj+ VM), osim ako se obrasci dostavljaju
s ostalim obrascima za nadzor banaka, tj. u datoteci MBR.KB.

*2. Sadržaj datoteke*

**Slogovi Izvješća**

Slogovi u datoteci su fiksne duljine, 290 znakova. Slogovi se popunjavaju
na način kako je to prikazano u Tablici 1. Numerička polja (N) se popunjavaju
vodećim nulama, a nulama se popunjavaju i onda kada su neobvezna i/ili
nemaju konkretni sadržaj. Polja predviđena za iznose duljine su 10 znakova
bez decimalnih mjesta (iznosi su zaokruženi na tisućice). Oznaka predznaka
sa "+" (plus) ili "-" (minus) potrebna je zbog jedinstvenog načina označavanja
iznosa koji su pozitivni ili negativni, a nalaze se u polju koje neposredno
slijedi polje za predznak. Alfanumerička polja (AN) se popunjavaju slijeva,
bez vodećih praznina, što je naročito važno za polje **3** i **4**
koja su ključna za programsko prepoznavanje podataka.

**Tablica 1** opisuje slogove podataka za nadzor banaka. Svi slogovi
jedne banke za određeni period imaju istovjetan sadržaj polja **1-3,**
dok se ostatak mijenja obzirom na obrazac izvješća.

**Zbirni slog**

Iznimka prethodnog je zbirni slog u polju **4** ima upisano žZBRž,
u polju **5** broj ž9999ž, te u polju **10** ukupan broj slogova
u datoteci, dok ostala polja ostaju prazna ili popunjena nulama. Zbirni
slog može biti na kraju datoteke.

*3. Formiranje i sadržaj slogova*

**Opće napomene**

S obzirom na točno određen sadržaj svakog pojedinog obrasca Izvješća,
jedan slog datoteke prikaz je jednog retka Izvješća, osim redaka naslova
i međunaslova, tj. samo retka s podacima/iznosima. Svaki redak/slog ima
svoj *redni broj unutar obrasca.* Numeracija pojedinih redaka na obrascu
dio je naziva tog retka a ne njegov redni broj! Npr. prvi redak obrasca
VU koji se zove "UKUPNO" ima redni broj 56 ako je prije toga navedeno 55
trgovačkih društava. Svaki iznos ima svoju oznaku (*tag*), pa slogovi
imaju varijabilan broj popunjenih polja, ovisno o broju kolona pojedinog
obrasca. Treba obvezatno unositi tagove prema obrascima, jer su oni jedina
indikacija značenja pripadnog iznosa odn. njegove pozicije na obrascu.
I kada na papirnom izvješću nije naznačen, *broj strane* je upisan
u slogu (default = "1"). Obrazac VU može imati više strana jer je varijabilne
duljine.

**Obrazac VU**

Naziv trgovačkog društva upisuje se u polje **35.** Vlasničke uloge
stečene u zamjenu za nenaplaćena potraživanja prijaviti tako da se naziv
trgovačkog društva zajedno s datumom stjecanja vlasničkih uloga stečenih
u zamjenu za nenaplaćena potraživanja upisuje u polje **35.** Pri tome
se naziv od datuma odvaja znakom ž;ž (točka-zarez, semicolon). Matični
broj se upisuje u polje **36.** U polje **38** unosi se postotak
u temeljnom kapitalu (uz trgovačka društva) odn. postotak od jamstvenog
kapitala u zadnja dva retka prvog dijela izvješća.

**Obrazac MI**

Polja **11-41** kod ovog obrasca ostaju prazna (nule ili blankovi,
ovisno o tipu polja) osim polja **38** gdje se upisuje postotak od jamstvenog
kapitala. Materijalna imovina stečena u zamjenu za nenaplaćena potraživanja
upisuje se tako da se naziv materijalne imovine zajedno s datumom stjecanja
upisuje u polje **35.** Pri tome se naziv od datuma odvaja znakom ž;ž
(točka-zarez, semicolon).

*4. Kontrola sadržaja slogova*

Općenito, svi zbrojevi i međuzbrojevi moraju imati toleranciju zbog
zaokruživanja na najbližu tisućicu, što znači da se primjenjuje formula

![](dodaci/1999/1230-03.gif)
gdje je n=broj pribrojnika/iznosa koji se zbrajaju.

U nastavku su navedene kontrole zbrojeva i izračuna po poljima, koja
su označena kao *Pxyz,* gdje je *"xyz"*broj polja/stavke
(tag) iz obrazaca.

**Obrazac VU**

P1zz=S P1xy, gdje je xy=01, 02, …, 99 (varijabilno,
= <99)

```
                               P1zz

Postotak-1 (redak UKUPNO) = ____________

                              P133(JAK)
```

P1zz+P108(MI)
Postotak-1 (redak UKUPNO +1) = \_\_\_\_\_\_\_\_\_\_\_\_\_\_\_\_
P133(JAK)

P2zz=S P2xy, gdje je xy=01, 02, …, 99 (varijabilno,
= <99)

**Obrazac MI**

P108=P101+P102+…+P107

```
                          P108

Postotak-1 (redak-9)= ____________

                        P133(JAK)
```

P1zz=S P1xy, gdje je xy=9, 10, …, 99 (varijabilno,
=<99)

*5. Način dostave datoteka*

A. PC disketa

Standardna disketa HD 3,5 incha

Na jednoj disketi može biti samo jedna datoteka.

Naljepnica mora sadržavati:

- naziv banke

- naziv datoteke (MATBROJ.VM odn. MATBROJ.KB ako se obrasci dostavljaju
s ostalim obrascima na nadzor banaka)

- datum stanja i oznaku izvješća za koji se podaci daju (dd.mm.gggg,
XY)

Neobvezatno, ako banka želi, može napisati i broj diskete (interni,
bančin broj).

B. Telekomunikacijskim putem

Podaci se mogu dostavljati telekomunikacijskim putem, ako se o takvom
načinu dostavljanja podataka banka/štedionica dogovori s Hrvatskom narodnom
bankom.

**ULAZNI SLOGOVI ZA OBRASCE "MI" I "VU"**

|  |
| --- |
| ```
 Broj	Naziv polja		Tip polja	Duljina		Pozicija polja	Sadržaj
 						polja				polja
 ``` |
| ```




 1.	Banka			N		7			1-7	Mat. broj
  2.	Datum stanja		N		8			8-15	ggggmmdd
  3.	Oznaka izvješća		AN		2			16-17	NP, NR
  4.	Obrazac			AN		3			18-20	(Upute) ili "ZBR"
  5.	Strana			N		4			21-24	(Upute) ili "9999"
  6.	Redni broj retka	N		5			25-29	Red. br. retka u obrascu
  7.	Oznaka grupe		N		1			30	0
 8.	Tag1			AN		3			31-33	Oznaka
 9.	Predznak1		AN		1			34	"+" ili "-"
 10.	Iznos1			N		10			35-44	Iznos ili broj ZBRa
 11.	Tag2			AN		3			45-47
 12.	Predznak2		AN		1			48
 13.	Iznos2			N		10			49-58		0
 14.	Tag3			AN		3			59-61
 15.	Predznak3		AN		1			62
 16.	Iznos3			N		10			63-72		0
 17.	Tag4			AN		3			73-75
 18.	Predznak4		AN		1			76
 19.	Iznos4			N		10			77-86		0
 20.	Tag5			AN		3			87-89
 21.	Predznak5		AN		1			90
 22.	Iznos5			N		10			91-100		0
 23.	Tag6			AN		3			101-103
 24.	Predznak6		AN		1			104
 25.	Iznos6			N		10			105-114		0
 26.	Tag7			AN		3			115-117
 27.	Predznak7		AN		1			118
 28.	Iznos7			N		10			119-128		0
 29.	Tag8			AN		3			129-131
 30.	Predznak8		AN		1			132
 31.	Iznos8			N		10			133-142		0
 32.	Tag9			AN		3			143-145
 33.	Predznak9		AN		1			146
 34.	Iznos9			N		10			147-156		0
 35.	Naziv trgovačkog
 	društva 		AN		100			157-256		Naziv
 36.	Matični broj trgov.
 	društva			AN		13			257-269		MBR
 37.	Rizična skupina		AN		1			270
 38.	Postotak-1		N		5			271-275		Postotak (2 dec.)
 39.	Postotak-2		N		5			276-280		0
 40.	Prvi u grupi		N		5			281-285		0
 41.	Zadnji u grupi		N		5			286-290		0

 ``` |

Tablica 1.

Uputa, NN 66/1999-1230